Võtsin endale eesmärgiks iga laupäev kenasti kooliasju teha. Nii istusingi  enamuse üleeilsest päevast laua taga ja joonestasin, silm punnis. Suutsin vähendada esimese kodutöö ümberjoonestamise aega kolme tunni peale. Eepiline võit. Muidugi hiljem istusin umbes samakaua veel laus taga ja närisin vihast pliiatsit, kuna kodutööde vihiku uued joonised olid ikka hirmsad. Kuigi tegelikult mulle joonetõmbamine meeldib. Nüüd veel on vaja kuidagi lineaaralgebra kontrolltöö ja kujutava kontrolltöö ja informaatika kodutöö ära teha… et siis uuteks töödeks valmistuda? Tämmit! Siinkohal pean  mainima veel - Jaan Varik on üks ägedamaid matemaatika õpetajaid, keda ma näinud olen.